b'\n_START_ARTICLE_\nCabellos Largos Indijanci\n_START_PARAGRAPH_\nEnvira (Cabellos Largos), novootkriveno indijansko pleme naseljeno u d\xc5\xbeunglama brazilsko-peruanskog grani\xc4\x8dnog pojasa na teritoriju rezervata Terra Indigena Kampa e Isolados do Envira. Pleme je slu\xc4\x8dajno otkriveno 2008. godine preletanjem jednog aviona iznad brazilske dr\xc5\xbeave Acre, na \xc5\xa1to su reagirali ga\xc4\x91anjem letjelice iz luka i strijele. Pretpostavlja se da ih ima oko stotinjak . Ime su dobili prema rijeci Envira._NEWLINE_Dan James Pantone smatra da bi se moglo raditi o plemenu koje je srodno Matses Indijancima, i koje oni zbog duge kose nazivaju Cabellos Largos. Trake za glavu (coronas) kakve nose Matses Indijanci kao i pojasevi nalik su onima kod novootkrivenog plemena, \xc5\xa1to je u kontrastu sa Matis i Korubo Indijancima. O srodnosti sa Matsesima ide u prilog to \xc5\xa1to je na fotografijama uo\xc4\x8dljivo da kao i Matsesi uzgajaju pamuk.'